Diari Oficial de la Generalitat Valenciana


Sumari del DOGV 8490, del 20-02-2019 (2019/1226)

Notificació de la sentència dictada en el procediment ordinari número 79/2015.
------------------------------------------------------------------------------

### Dades del document

Número de DOGV
:   8490

Data del DOGV
:   20-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1226


Organisme emissor
:   Jutjat de Primera Instància i Instrucció Número 1 de Segorbe

Tipus de document
:   Edicte

Notificació de la sentència dictada en el procediment ordinari número 79/2015. [2019/1226]  
En el present procediment ordinari número 79/2015, seguit a instàncies de Global Valuers Europe, SL, contra Roberto Gil Salvador, s'ha dictat sentència l'encapçalament i part dispositiva de la qual són literalment com segueix:  
  
«Sentència número 21/2017  
  
Segorbe, 7 de febrer de 2017  
Héctor Sáez Vigalondo, magistrat del Jutjat de Primera Instància i Instrucció Únic de Segorbe, he vist aquestes actuacions de judici ordinari, seguides en aquest jutjat amb el número 79/2015, promogudes per Global Valuers Europe, SL, representada en substitució per la procuradora senyora Trillo Figueroa, i defensada pel lletrat senyor Tejero Aldomar, contra Roberto Gil Salvador, que no va comparéixer en la present causa malgrat trobar-se degudament citat, i que per això va ser declarat en situació de rebel·lia processal, sobre la reclamació de quantitat i resolució de contracte.  
  
Dispositiva  
1r. Estime parcialment la demanda interposada per Global Valuers Europe, SL, contra Roberto Gil Salvador, i condemne Roberto Gil Salvador a pagar vint-i-quatre mil cinc-cents vuitanta-sis euros amb dos cèntims (24.586,02 euros), i al pagament dels interessos legals des de la interposició de la demanda en data de 2 de desembre de 2014, de conformitat amb el fonament jurídic segon de la present sentència.  
  
2n. No es pot condemnar a pagar les costes cap de les parts i cadascuna d'elles ha de pagar les causades a la seua instància i les comunes per meitat.  
Notifiqueu aquesta resolució a les parts i feu-los saber que no és ferma i que en contra es pot interposar un recurs d'apel·lació, que s'interposarà en el termini de vint dies davant de l'Audiència Provincial de Castelló.  
El recurs no s'admetrà si en presentar-lo la part no acredita haver consignat en l'entitat Banco Santander i en el compte de dipòsits i consignacions obert a nom d'aquest jutjat, amb referència al present procediment, la quantitat de cinquanta (50) euros en concepte de dipòsit per recórrer, de conformitat amb la disposició addicional quinzena de la Llei orgànica del poder judicial (introduïda per LO 1/2009, de 3 de novembre).  
Que la lletrada de justícia expedisca un testimoniatge de la present resolució, el qual s'unirà a les actuacions corresponents, i porteu l'original al llibre de sentències d'aquest jutjat.  
Aquesta és la meua sentència, que pronuncie, mane i signe en nom del rei.»  
  
Publicació. L'anterior sentència va ser pronunciada, llegida i publicada pel jutge que la va dictar, mentre celebrava audiència pública en el mateix dia de la data, de la qual cosa jo, la lletrada de l'Administració de justícia, en done fe.  
I atés que el demandat assenyalat, Roberto Gil Salvador, es troba en parador ignorat, expedisc aquest edicte a fi que li servisca de notificació en forma.  
  
Segorbe, 13 de febrer de 2017.- La lletrada de l'Administració de justícia: Paloma San Juan Ferrer.